Feljegyzés
az egészségügyi alapellátások körzeteinek kialakításáról szóló 
56/2015. (XII. 21.) önkormányzati rendelet módosításához 

A települési önkormányzat egészségügyi alapellátása körében gondoskodik a háziorvosi, a házi gyermekorvosi, a fogorvosi alapellátásról, az alapellátáshoz kapcsolódó ügyeleti ellátásról, a védőnői ellátásról, valamint az iskola-egészségügyi ellátásról. Az egészségügyi alapellátásról szóló 2015. évi CXXIII. törvény (továbbiakban: Törvény) 6. § (1) bekezdése alapján a települési önkormányzat képviselő-testülete rendeletben állapítja meg és alakítja ki az egészségügyi alapellátások körzeteit.

A fenti körzetek besorolását Székesfehérvár Megyei Jogú Város Önkormányzat Közgyűlése egészségügyi alapellátások körzeteinek kialakításáról szóló 56/2015. (XII. 21.) önkormányzati rendeletének (továbbiakban: Rendelet) mellékletei tartalmazzák. A Rendelet módosítása a védőnői körzetek létszámadatainak változására tekintettel vált szükségessé, mely módosítással egyidejűleg az időközben bekövetkezett új közterületek elnevezését, átnevezését, és a nevelési - oktatási intézményeket érintő változásokat is célszerű átvezetni az alábbiak szerint:
1.

A Rendeletben megállapított és kialakított védőnői körzetek módosítása szükségessé vált az Egészségbiztosítási Alapból történő finanszírozásra tekintettel a területi védőnői körzetek létszámadatainak változása, valamint a 2020/2021-es tanévben a tanulói létszámok alakulása miatt. 

2.

A Közgyűlés az előző rendelet-módostás óta több közterület el- és átnevezéséről döntött, melyeket az alapellátás körzeteinek utcái közé is szükséges besorolni:

a) Gorkij utca átnevezésre került, új neve Csoóri Sándor utca, valamint 
b) új közterületek:
ba)
Hargitai utca
bb)
Havranek József köz 

bc)
Marhacsapás utca 
bd)
Mártírok köz 
be)
Mókus dűlő 
bf)
Nagymihályi köz 

bg)
Rózsahegyi köz 

bh)
Szalontai köz 

bi)
Széna utca 

3. 

A Közgyűlés az előző rendelet-módosítás óta döntött az Önkormányzat fenntartásában működő óvodai intézményhálózat 2020. augusztus 31. napjával történő átalakításáról, mely alapján az érintett óvodák átszervezést követő változásokat is szükséges rögzíteni:
a) a Felsővárosi Óvoda Ybl Miklós Lakótelepi Tagóvodája új elnevezése: Rákóczi Utcai Óvoda Ybl Miklós Lakótelepi Tagóvodája

b) a Szárazréti Óvoda új elnevezése: Felsővárosi Óvoda Szárazréti Tagóvodája
c) megszüntetésre került:

ca)
a Rákóczi Utcai Óvoda Mancz János Tagóvodája,

cb)
a Tolnai Utcai Óvoda telephelye (Székesfehérvár, Megyeház utca 19-21.), valamint
cc)
Belvárosi Brunszvik Teréz Óvoda telephelye (Székesfehérvár, Watthay Ferenc utca 10/a.)
4. 

Az előző rendelet-módosítás óta nem önkormányzati fenntartású köznevelési intézményt érintően is történt változás, mely alapján az érintett intézményeket is szükséges rögzíteni.

a) a Aranyló Napraforgó Alapítványi Óvoda Csiperke Óvodájában jogutódnélküli fenntartóváltás történt, az intézmény új neve: Csiga-Biga Óvoda Csiperke Telephely
b) megszüntetésre került:

ba)
a Dél-Balatoni Idegenforgalmi és Közgazdasági Szakgimnázium, valamint 
bb)
a Gárdonyi Géza Szakképző Iskola.
5. 

A szakképzési rendszer intézményi struktúrájának változásával a szakgimnáziumok és szakközépiskolák a 2020/2021-es tanévtől technikummá és szakképző iskolákká alakultak, mely intézmények új elnevezését szintén rögzíteni szükséges.

6. 

Módosításra került a házi gyermekorvosok, a fogorvosok és a területi védőnők által ellátott nevelési-oktatási intézmények körzeten belüli tagolása.

Az érintett háziorvosok, házi gyermekorvosok és fogorvosok értesítése az ellátási körzetükre vonatkozó módosítási tervezetről megtörtént, melyet nyilatkozattal elfogadtak és tudomásul vettek.
A Törvény 6. § (2) bekezdése, valamint az egészségügyben működő szakmai kamarákról szóló 
2006. évi XCVII. törvény 2. § szerint a települési önkormányzat képviselő-testületének az egészségügyi alapellátások körzeteinek megállapítása és kialakítása során ki kell kérnie az alapellátásért felelős országos módszertani intézet, a védőnői ellátás esetén az országos tisztifőorvosi, valamint a működési engedély kiadására hatáskörrel rendelkező egészségügyi államigazgatási szerv, a Magyar Orvosi Kamara, illetve a Magyar Orvosi Kamara Fogorvosi Tagozata véleményét. Valamennyi jogszabályban előírt vélemény bekérése megtörtént.
A jogalkotásról szóló 2010. évi CXXX. törvény 17. §-a szerint a jogszabály előkészítőjének előzetes hatásvizsgálattal kell felmérnie a szabályozás várható következményeit, a 18. §-a szerint pedig a jogszabály előkészítője a jogszabály tervezetéhez indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait és az indokolás közzétételére vonatkozó álláspontját.
Előzetes hatásvizsgálat

I. Várható társadalmi hatások

A Rendelet módosításának a hatása, hogy az el- és az átnevezett közterületeknek, valamint átalakult, átnevezett vagy megszűnt nevelési-oktatási intézményeknek az egészségügyi alapellátások körzeteibe történő besorolásával biztosított lesz valamennyi egészségügyi alapellátásban a hézag- és átfedésmentesség.
II. Várható gazdasági, költségvetési hatások

A Rendelet módosításának várható gazdasági, költségvetési hatása, hogy az egészségügyi alapellátás finanszírozása valamennyi körzetben biztosított lesz.

III. Várható környezeti és egészségi következmények

A Rendelet módosításának egészségügyi következménye, hogy valamennyi valamennyi egészségügyi alapellátás hézag- és átfedésmentesen biztosított lesz, környezeti következménye nincs.
IV. Adminisztratív terheket befolyásoló hatások

A Rendelet módosítása több adminisztratív terhet nem ró az Önkormányzatra.

V. A rendelet megalkotásának szükségessége, a jogalkotás elmaradásának várható következménye
A Rendelet módosítása szükséges közterületek el- és az átnevezése, egyes közterületek esetében a lakosságszám jelentős változása, nevelési-oktatási intézmények átalakulása, átnevezése, megszűnése, valamint a 2020/2021-es tanévben a tanulói létszámaik alakulása miatt. A Rendelet módosításának elmaradása esetén az egészségügyi alapellátásban nem biztosítható teljeskörűen a hézag- és átfedésmentesség, a területi védőnők esetében az egyenletes leterhelés, valamint 
2 iskola-védőnői körzetet az Egészségbiztosítási Alap nem finanszíroz.

VI. A rendelet alkalmazásához szükséges személyi, szervezeti, tárgyi és pénzügyi feltételek

A Rendelet alkalmazásához több személyi, szervezeti, tárgyi és pénzügyi forrás nem szükséges. 

Általános indokolás

A Rendelet módosítására azért van szükség, mert annak legutóbbi módosítása óta közterületek 
el- és az átnevezése, nevelési-oktatási intézmények átalakulása, átnevezése, megszűnése történt, a lakosságszám egyes közterületek esetében jelentősen megváltozott, valamint a nevelési-oktatási intézményekben a tanulói létszámok a 2020/2021-es tanévben megváltoztak, ezért az egészségügyi alapellátásban a Rendelet módosítása nélkül nem biztosítható teljeskörűen a hézag- és átfedésmentesség, a területi védőnők esetében az egyenletesebb leterhelés, valamint 2 iskola-védőnői körzetet az Egészségbiztosítási Alap nem finanszírozna.

Részletes indokolás

Az 1. §-hoz

A házi gyermekorvosi körzetekhez tartozó közterületek és az adott körzet házi gyernekorvosa által ellátott nevelési-oktatási intézmények felsorolása a mellékleten belül külön került csoportosításra, mely alapján a Rendelet 3. §-ának a szövegezése pontosításra került.
A 2. § -hoz
Törlésre került a „területi ellátási kötelezettséggel” szövegrész az iskolaorvosi körzet megfogalmazásából.
A 3. §-hoz
A fogorvosi körzetekhez tartozó közterületek és az adott körzet fogorvosa által ellátott nevelési-oktatási intézmények felsorolása a mellékleten belül külön került csoportosításra, mely alapján a Rendelet 4. §-ának a szövegezése pontosításra került.

A 4. §-hoz
Törlésre került a „területi ellátási kötelezettséggel” szövegrész az iskolafogászati körzet megfogalmazásából.

Az 5. §-hoz
A területi védőnői körzetekhez tartozó közterületek és az adott körzet területi védőnője által ellátott nevelési-oktatási intézmények felsorolása a mellékleten belül külön került csoportosításra, mely alapján a Rendelet 6. §-ának a szövegezése pontosításra került.

A 6. §-hoz
Törlésre került a „területi ellátási kötelezettséggel” szövegrész az iskolavédőnői körzet megfogalmazásából.

A 7. § (1) bekezdéséhez
A háziorvosi körzetek kiegészülnek az új közterületekkel, valamint az átnevezett kötzerülettel érintett körzet módosításra kerül.
A 7. § (2) bekezdéséhez

A házi gyermekorvosi körzetek kiegészülnek az új közterületekkel, valamint az átnevezett kötzerülettel érintett körzet, és nevelési-oktatási intézmény átnevezésével, megszűnésével érintett körzetek módosításra kerülnek.

A 7. § (3) bekezdéséhez

A nevelési-oktatási intézmény átnevezésével, megszűnésével érintett iskolaorvosi körzetek módosításra kerülnek.

A 7. § (4) bekezdéséhez
A fogorvosi körzetek kiegészülnek az új közterületekkel, valamint az átnevezett kötzerülettel érintett körzet, és nevelési-oktatási intézmény átnevezésével, megszűnésével érintett körzetek módosításra kerülnek.

A 7. § (5) bekezdéséhez 

A nevelési-oktatási intézmény átnevezésével, megszűnésével érintett iskolafogászati körzetek módosításra kerülnek.

A 7. § (6) bekezdéséhez 

A területi védőnői körzetek kiegészülnek az új közterületekkel, valamint az átnevezett kötzerülettel érintett körzet, és nevelési-oktatási intézmény átnevezésével, megszűnésével érintett körzetek módosításra kerülnek, valamint az egyenletesebb lakosságszámú körzetek kialakítására tekintettel néhány közterület átcsoportosításra került.
A 7. § (7) bekezdéséhez

A nevelési-oktatási intézmény átnevezésével, megszűnésével érintett iskolafogászati körzetek módosításra kerülnek, valamint 2 körzetben a a 2020/2021-es tanévben megváltozott tanulói létszámadatokra való tekinettel a finanszírozhatóság miatt átcsoportosítás történt.
A 8. §-hoz
Hatályba léptető rendelkezést tartalmaz.

A fentiek alapján kerül sor a rendelet módosítására.

dr. Cser-Palkovics András


polgármester
